|  |
| --- |
| Klaipėdos miesto savivaldybės administracijos |
| direktoriaus 2014 m. gegužės 30 d. |
| įsakymo Nr. AD1-1695 |
| priedas |

**KLAIPĖDOS MIESTO SAVIVALDYBĖS ŠVIETIMO STEBĖSENOS RODIKLIŲ SĄRAŠAS**

1. Klaipėdos miesto savivaldybės švietimo stebėsenos rodiklių sąrašas. Klaipėdos miesto savivaldybės švietimo stebėsenos rodiklių (toliau – švietimo stebėsenos rodikliai) sąrašą sudaro aktualūs Klaipėdos miesto savivaldybės administracijai švietimo rodikliai.

2. Švietimo stebėsenos rodiklių grupės. Švietimo stebėsenos rodikliai suskirstyti grupėmis pagal tai, kurį švietimo sistemos komponentą apibūdina: švietimo kontekstą, mokinius, personalą, procesus, rezultatus, aprūpinimą ir mokymosi sąlygų sudarymą.

3. Švietimo konteksto rodikliai Klaipėdos mieste:

3.1. bendro gyventojų skaičiaus pokytis (vienetais);

3.2. gimstamumo pokytis (vienetais);

3.3. gyventojų migracijos pokytis (vienetais);

3.4. socialinės rizikos šeimų ir jose augančių vaikų pokytis (vienetais);

3.5. švietimo įstaigų skaičiaus kaita ir pasiskirstymas pagal tipus (vienetais);

3.6. 0–6 metų vaikų skaičius bei dalis (%);

3.7. 7–16 metų vaikų skaičius bei dalis (%);

3.8. 17–19 metų vaikų ir jaunimo skaičius bei dalis (%);

3.9. vaikų, registruotų eilėje į ikimokyklinio ir priešmokyklinio ugdymo grupes, skaičius ir dalis (%) pagal gimimo metus;

3.10. nepatekusių į ikimokyklinio ir priešmokyklinio ugdymo grupes vaikų skaičius ir dalis (%);

3.11. nepatekusių į neformaliojo švietimo įstaigas vaikų / mokinių skaičius ir dalis (%);

3.12. nesimokančių 7–16 metų vaikų skaičius ir dalis (%);

3.13. niekur nedirbančių ir nesimokančių 15–24 metų amžiaus asmenų dalis (%).

4. Mokinius apibūdinantys rodikliai:

4.1. vaikų / mokinių pasiskirstymas pagal lytį ir amžių (skaičius ir dalis %);

4.2. vaikų / mokinių, lankančių neformaliojo vaikų švietimo įstaigas, pasiskirstymas pagal lytį ir amžių (skaičius ir dalis %);

4.3. vaikų, lankančių ikimokyklinio ir priešmokyklinio ugdymo grupes, skaičiaus kaita per 10 mokslo metų (%);

4.4. vaikų, lankančių ikimokyklinio ir priešmokyklinio ugdymo grupes, skaičius ir dalis (%) pagal gimimo metus ir įstaigas;

4.5. mokinių skaičiaus kaita per 10 mokslo metų (%);

4.6. mokinių skaičius pagal klases ir dalis (%);

4.7. nevalstybinėse mokyklose / ikimokyklinėse įstaigose besimokančiųjų mokinių / vaikų skaičius ir dalis (%);

4.8. savivaldybės neformaliojo vaikų švietimo įstaigose ugdomų vaikų / mokinių skaičiaus kaita per 10 metų ir dalis (%);

4.9. miesto švietimo įstaigose ugdomų ir kitose savivaldybėse gyvenančių vaikų / mokinių skaičius ir dalis (%);

4.10. pirmoje klasėje besimokančių mokinių skaičius ir dalis (%) nuo prieš septynerius metus gimusių vaikų skaičiaus;

4.11. devintoje klasėje besimokančių mokinių skaičius ir dalis (%) nuo prieš vienus metus besimokiusiųjų aštuntoje klasėje skaičiaus;

4.12. vienuoliktoje klasėje besimokančių mokinių skaičius ir dalis (%) nuo prieš vienus metus besimokiusiųjų dešimtoje klasėje skaičiaus;

4.13. jaunimo klasėse ugdomų mokinių skaičius ir dalis (%);

4.14. mokinių skaičius ir dalis (%) suaugusiųjų mokyklose;

4.15. specialiųjų mokyklų mokinių skaičius ir dalis (%);

4.16. vaikų, lankančių specialiąsias ikimokyklinio ir priešmokyklinio ugdymo grupes, skaičius ir dalis (%);

4.17. vaikų, lankančių specializuotas ikimokyklinio ir priešmokyklinio ugdymo grupes, skaičius ir dalis (%);

4.18. specialiųjų ugdymosi poreikių turinčių ir integruotai ugdomų vaikų / mokinių skaičius ir dalis (%);

4.19. ikimokyklinio ir priešmokyklinio ugdymo grupėse nevalstybine kalba ugdomų vaikų skaičius ir dalis (%);

4.20. nevalstybine kalba besimokančių mokinių skaičius ir dalis (%);

4.21. nemokamai maitinamų mokinių skaičius ir dalis (%) (be specialiųjų ir suaugusiųjų mokyklų);

4.22. mokinių, aprūpinamų mokymo reikmenimis, skaičius ir dalis (%);

4.23. pagal ikimokyklinio ir priešmokyklinio ugdymo programas ugdomų vaikų, kuriems taikomos mokestinės lengvatos, skaičius ir dalis (%);

4.24. neformaliojo vaikų švietimo įstaigose ugdomų vaikų / mokinių, kuriems taikomos mokestinės lengvatos, skaičius ir dalis (%).

4.25. mokinių, kurie pavežami į mokyklą ir iš jos maršrutiniu transportu, mokykliniais ir geltonaisiais autobusais, kitu transportu, skaičius ir dalis (%).

5. Personalą apibūdinantys rodikliai:

5.1. auklėtojų / mokytojų ir kitų pedagoginių darbuotojų pasiskirstymas pagal įstaigų tipus (skaičius ir dalis %);

5.2. vienam auklėtojui / pedagoginiam etatiniam vienetui ir pedagoginiam darbuotojui tenkantis vaikų / mokinių skaičius pagal įstaigų tipus;

5.3. auklėtojų / mokytojų ir kitų pedagoginių darbuotojų pasiskirstymas pagal lytį ir įstaigų tipus (skaičius ir dalis %);

5.4. auklėtojų / mokytojų ir kitų pedagoginių darbuotojų pasiskirstymas pagal amžių ir įstaigų tipus (skaičius ir dalis %), iš jų auklėtojų / mokytojų iki 39 metų (skaičius ir dalis %);

5.5. pensinio amžiaus auklėtojų / mokytojų ir kitų pedagoginių darbuotojų pasiskirstymas pagal dalykus ir pagal įstaigų tipus (skaičius ir dalis %);

5.6. auklėtojų / mokytojų ir kitų pedagoginių darbuotojų pasiskirstymas pagal stažą ir įstaigų tipus (skaičius ir dalis %);

5.7. atestuotų auklėtojų / mokytojų ir kitų pedagoginių darbuotojų pasiskirstymas pagal įstaigų tipus (skaičius ir dalis %);

5.8. auklėtojų / mokytojų ir kitų pedagoginių darbuotojų, tobulinusių kvalifikaciją bent 5 dienas per metus, skaičius ir dalis (%) pagal įstaigų tipus;

5.9. tobulinimosi kursus baigusių ir dirbančių su nuotolinio mokymosi programomis mokytojų skaičius;

5.10. pedagoginio personalo, kuris dalyvavo tarptautinėse mainų programose per praėjusius 5 metus, skaičius ir dalis %;

5.11. auklėtojų / mokytojų ir kitų pedagoginių darbuotojų, per pastaruosius metus vedusių atviras pamokas / užsiėmimus (tiesiogiai nesusijusius su mokytojo atestacija), seminarus ir (ar) skaičiusių pranešimus, skaičius ir dalis %

5.12. mentoriaus kompetenciją įgijusių mokytojų skaičius;

5.13. jaunų mokytojų, dirbančių pedagoginį darbą ne ilgiau kaip dvejus metus ir kuriems suteikta pagalba, skaičius;

5.14. švietimo įstaigų vadovų ir jų pavaduotojų pasiskirstymas pagal įstaigų tipus (skaičius ir dalis %);

5.15. švietimo įstaigų vadovų ir jų pavaduotojų pasiskirstymas pagal lytį ir įstaigų tipus (skaičius ir dalis %);

5.16. švietimo įstaigų vadovų ir jų pavaduotojų pasiskirstymas pagal amžių ir įstaigų tipus (skaičius ir dalis %);

5.17. pensinio amžiaus švietimo įstaigų vadovų ir jų pavaduotojų pasiskirstymas pagal įstaigų tipus (skaičius ir dalis %);

5.18. švietimo įstaigų vadovų ir jų pavaduotojų pasiskirstymas pagal vadybinį stažą ir įstaigų tipus (skaičius ir dalis %);

5.19. atestuotų švietimo įstaigų vadovų ir jų pavaduotojų skaičius ir dalis (%) pagal įstaigas;

5.20. švietimo įstaigų vadovų ir jų pavaduotojų, bent 5 dienas per metus tobulinusių kvalifikaciją, skaičius ir dalis (%);

5.21. švietimo įstaigų vadovų ir jų pavaduotojų per pastaruosius metus vedusių seminarus ir (ar) skaičiusių pranešimus (tiesiogiai nesusijusias su vadovo atestacija), skaičius ir dalis (%).

5.22. rezultatyviai dirbančių formaliojo ir neformaliojo švietimo mokytojų skatinimui numatytų ir įgyvendintų priemonių skaičius ir sąrašas;

5.23. mokytojų ir vadovų realių lyderystės sėkmės istorijų sklaidos numatytų ir įgyvendintų priemonių skaičius ir sąrašas.

6. Mokymo ir mokymosi procesų rodikliai:

6.1. ikimokyklinių ir priešmokyklinių grupių ir lankančių jas vaikų pasiskirstymas pagal darbo laiko trukmę;

6.2. ikimokyklinio ir priešmokyklinio amžiaus vaikų skaičiaus vidurkis grupėse;

6.3. vaikų, ugdomų pagal privalomojo ikimokyklinio ir priešmokyklinio ugdymo programas, skaičius ir dalis (%);

6.4. mokinių skaičiaus vidurkis 1–4, 5–8 ir 9–12 klasėse;

6.5. 4 ir 8 klasių mokinių, dalyvavusių vertinime pagal NEC parengtus diagnostinius testus, skaičius ir dalis (%);

6.6. mokinių pasiskirstymas pagal užsienio kalbas, kurių mokosi (skaičius ir dalis %);

6.7. įstaigų, teikiančių nuotolinio mokymosi paslaugas, skaičius ir mokinių, besimokančių nuotolinio mokymosi būdu, skaičius ir dalis (%);

6.8. mokinių, besimokančių pagal netradicinio ugdymo sampratos elementus, skaičius ir dalis (%);

6.9. besimokančiųjų, kurie išvyko mokytis pagal tarptautines mainų programas, skaičius ir dalis (%);

6.10. atvykstančių mokytis pagal tarptautines mainų programas skaičius ir dalis (%);

6.11. mokinių, lankančių neformaliojo vaikų švietimo įstaigas, skaičiaus vidurkis būreliuose / klasėse;

6.12. mokinių, lankančių neformaliojo ugdymo užsiėmimus bendrojo ugdymo mokyklose, skaičiaus vidurkis būreliuose;

6.13. mokinių, lankančių neformaliojo vaikų švietimo įstaigas, pasiskirstymas pagal programų kryptis ir amžių (skaičius ir dalis %);

6.14. mokinių, lankančių neformaliojo ugdymo užsiėmimus bendrojo ugdymo mokyklose, pasiskirstymas pagal programų kryptis ir amžių (skaičius ir dalis %);

6.15. mokinių, lankančių neformaliojo vaikų švietimo įstaigas ir neformaliojo ugdymo užsiėmimus bendrojo ugdymo mokyklose, skaičiaus kaita per mokslo metus;

6.16. švietimo įstaigose organizuotų renginių pasiskirstymas pagal edukacines kryptis;

6.17. teiktų paraiškų dalyvauti projektuose skaičius, iš jų patenkintų dalis (%);

6.18. vykdomų projektų, skirtų suaugusiųjų neformaliajam švietimui, skaičius;

6.19. švietimo įstaigose vykdomų savanorystės projektų skaičius ir juose dalyvaujančių vaikų skaičius ir dalis (%);

6.20. mokinių / vaikų dalyvavimas gamtosauginiuose, jūrinės kultūros ir tautinio ugdymo projektuose (švietimo įstaigų ir projektų skaičius, mokinių / vaikų skaičius ir dalis (%);

6.21. vidutiniškai nelankytų, iš jų dėl pateisinamų priežasčių ir nelankytų dėl ligos, dienų skaičius, tenkantis vienam vaikui, ugdomam pagal ikimokyklinio ir priešmokyklinio ugdymo programas;

6.22. praleistų pamokų iš viso ir dėl ligos skaičiaus vidurkis, tenkantis vienam mokiniui;

6.23. taikytų, pratęstų, pakeistų, panaikintų vaiko minimalios ir vidutinės priežiūros priemonių kaita.

7. Mokymosi rezultatų rodikliai:

7.1. išorinio vertinimo metu įstaigoje įvardytos stiprybės ir tobulintinos sritys;

7.2. metinis mokyklos pažangumo rodiklis (balų vidurkis);

7.3. mokinių, baigusių mokslo metus gerais ir labai gerais įvertinimais, skaičius ir dalis (%);

7.4. perkeltų į aukštesnę klasę su neigiamais pažymiais mokinių skaičius ir dalis (%);

7.5. paliktų kursą kartoti mokinių skaičius ir dalis (%);

7.6. neprileistų prie brandos egzaminų (toliau – BE) mokinių skaičius ir dalis (%);

7.7. nesimokiusių ir mokyklos nelankiusių vaikų, grąžintų į švietimo sistemą, skaičius ir dalis (%);

7.8. įgijusiųjų pagrindinį išsilavinimą mokinių skaičius ir dalis (%);

7.9. įgijusiųjų vidurinį išsilavinimą mokinių skaičius ir dalis (%);

7.10. įgijusiųjų pagrindinį ir vidurinį išsilavinimą ir tais pačiais metais tęsiančiųjų mokymąsi kitame švietimo lygmenyje arba įsidarbinusių mokinių skaičius ir dalis (%);

7.11. lietuvių kalbos ir matematikos pagrindinio ugdymo pasiekimų patikrinimo (toliau – PUPP) rezultatai (laikiusiųjų, išlaikiusiųjų bei 9–10 išlaikiusiųjų mokinių skaičius ir dalis (%) pagal mokyklas);

7.12. vidutinis pasirinktų laikyti egzaminų skaičius, tenkantis vienam abiturientui;

7.13. valstybinių BE rezultatai pagal mokyklas ir dalykus (laikiusiųjų, išlaikiusiųjų 86–99,100 balais skaičius ir dalis (%) pagal mokyklas);

7.14. menų ir technologijų mokyklinių brandos egzaminų rezultatai (laikiusiųjų, išlaikiusiųjų bei 9–10 išlaikiusiųjų skaičius ir dalis (%) pagal mokyklas);

7.15. mokinių, kurių metinis pažymys atitinka PUPP ir BE vertinimą (grupuojant pagal 3

 pasiekimų lygius) dalis (%);

7.16. respublikinių olimpiadų, konkursų nugalėtojų skaičius ir kaita;

7.17. tarptautinių olimpiadų, konkursų nugalėtojų skaičius ir kaita;

7.18. talentingų mokinių ugdymo ir skatinimo priemonių skaičius, paskatintų mokinių skaičius.

8. Švietimo aprūpinimo ir mokymosi sąlygų sudarymo rodikliai:

8.1. savivaldybės biudžeto asignavimų, skirtų švietimui finansuoti, dalis (%);

8.2. savivaldybės ir mokinio krepšelio (toliau – MK) skirtų lėšų dalis (%) pagal įstaigų tipus;

8.3. fizinių ir juridinių asmenų skirtų lėšų švietimui dalis (%) pagal įstaigų tipus;

8.4. sudaryta ilgalaikių ir trumpalaikių patalpų nuomos sutarčių ir gautos lėšos pagal įstaigų tipus;

8.5. įstaigų gautos pajamos iš įmokų pagal įstaigų tipus;

8.6. vienam mokiniui / vaikui tenkanti MK ir aplinkos užtikrinimui skirtų lėšų suma pagal įstaigų tipus;

8.7. mokyklų, kurioms trūksta MK lėšų, skaičius ir dalis (%);

8.8. perskirstytų MK lėšų dalis (%);

8.9. bendrojo ugdymo mokyklų pedagogų kvalifikacijai tobulinti skirtų ir panaudotų MK lėšų dalis (%);

8.10. ikimokyklinio ugdymo ir neformaliojo švietimo įstaigų pedagogų kvalifikacijai tobulinti skirtų ir panaudotų lėšų dalis (%);

8.11. lėšų, skiriamų mokinių pavėžėjimui, pokytis;

8.12. ugdymo sąlygų gerinimui švietimo įstaigose skirtų lėšų dalis (%) pagal šaltinius;

8.13. ugdymo reikmėms naudojamų pastatų skaičius;

8.14. švietimo įstaigų, kurių nė vienai pastato daliai nereikia kapitalinio remonto, skaičius ir dalis (%);

8.15. per pastaruosius 15 metų rekonstruotų bent už 1 mln. Lt švietimo įstaigų skaičius ir dalis (% );

8.16. įstaigų, neturinčių higienos paso, skaičius ir dalis (%);

8.17. ugdymo vietų skaičius ikimokyklinėse įstaigose pagal įstaigas ir 100 vaikų tenkančių ugdymo vietų skaičius;

8.18. sukurtų naujų ugdymo vietų ikimokyklinio amžiaus vaikams skaičius;

8.19. mokymosi vietų skaičius bendrojo ugdymo mokyklose pagal mokyklas;

8.20. ugdymo reikmėms naudojamas plotas (kv. m), tenkantis 1 vaikui / mokiniui pagal įstaigų tipus;

8.21. probleminio ir kritinio užpildomumo įstaigų skaičius ir dalis (%);

8.22. švietimo įstaigose iš viso naudojamų bei administravimui naudojamų kompiuterių skaičius ir jų santykis su mokinių skaičiumi (100 mokinių tenka kompiuterių);

8.23. švietimo įstaigų, prisijungusių prie greitaveikio interneto ryšio, skaičius ir dalis (%);

8.24. švietimo įstaigų, kurių aplinka per 10 metų yra kompleksiškai sutvarkyta (įrengtos ar iš esmės atnaujintos žaidimų aikštelės, stadionai, sporto bazės, aptvertos teritorijos, įrengtas apšvietimas ir įdiegtos kitos saugumo priemonės) skaičius ir dalis (%);

8.25. mokyklų, kuriose atnaujintos sporto bazės, skaičius, sąrašas ir dalis (%);

8.26. atnaujintų ikimokyklinio ugdymo įstaigų ir mokyklų-darželių žaidimų aikštelių skaičius, sąrašas ir dalis (%);

8.27. švietimo įstaigų, kurių teritorijos aptvertos, skaičius pagal įstaigų tipus ir dalis (%);

8.28. įstaigos, prie kurių įrengtas ar atnaujintas apšvietimas, skaičius ir dalis (%) pagal įstaigų tipus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_